Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Mgr. Monika Bideau Repčíková. 
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli (SLORD), 
Odborná poradkyňa pre vedu a výskum, 
anglický, francúzsky, nemecký, český 

2.  Zahraničná pracovná cesta:
Belgické kráľovstvo, Brusel, 22.07 (00:01) - 31.07.2019 (23:59) 
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty sa v júli 2019 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2019. Od toho sa odvíjali aktivity, ktoré som v rámci pobytu uskutočňovala.

Pre lepšiu čitateľnosť sú aktivity rozdelené do 4 podskupín :
1. Participácia na informačných, poradenských, školiacich a podporných aktivitách kancelárie SLORD v oblasti výskumu a vývoja
2. Vykonávanie informačnej činnosti a komunikácia s relevantným segmentom vedeckej komunity a podnikov
3. Organizovanie stretnutí, konferencií, seminárov a iných podujatí
4. Stručný priebeh rokovaní, resp. študijného pobytu

1. Participácia na informačných, poradenských, školiacich a podporných aktivitách kancelárie SLORD v oblasti výskumu a vývoja
 Ad-hoc zasadanie pracovnej skupiny ERAC na tému budúcnosti Európskeho výskumného priestoru (ERA)
Dátum: 29. júl 2019
Miesto: Stále zastúpenie Holandska pri EÚ, Avenue de Cortenbergh 4-10

Ranná časť – program zasadania:
1)	Approval of provisional agenda 
2) 	Developments after the 3rd meeting on 2/3 July 
3) 	Hearings from ERA stakeholders (10.00 – 13.00)
10.00 – welcome and introduction of ERA stakeholders
10.10 – presentation by the rapporteur: context and questions to participants
10.20 – panel 1: representatives of ALLEA, CAESAR, EUA, LERU and The Guild
11.00 – coffee-break
11.15 – panel 2: representatives of ERIC Forum, EIRO Forum, EU-LIFE, ELI and ERRIN
12.00 – panel 3: representatives of COST, EUREKA, EuroDoc and MSCA Alumni Assoc.
12.45 – wrap-up and conclusions
1) Approval of provisional agenda 
Program zasadania bol prijatý bez akýchkoľvek pripomienok.

2) Developments after the 3rd meeting on 2/3 July
Posledné ad-hoc stretnutie pracovnej skupiny sa uskutočnila v dňoch 2. – 3. júla 2019. Po skončení stretnutia odoslali ČŠ (približne polovica) svoje pripomienky, ktorých kvalita bola ocenená predsedom prac. skupiny. Po obsahovej stránke bol pracovný dokument o novom naratíve pre Európsky výskumný priestor (ďalej len „Dokument“) bol upravený len minimálne, viaceré zmeny sa však uskutočnili v štruktúre a logickom usporiadaní kapitol.

Konkrétne, hlavné odkazy Dokumentu, t.j. závery a odporúčania boli presunuté na jeho začiatok, nakoľko tvoria jadro jeho pridanej hodnoty. Všetky analytické informácie opisujúce historický vývoj a ďalšie súvislosti ERA boli presunuté do príloh. Tiež boli odstránené všetky duplikácie. Táto štruktúra by už mala byť konečná a ďalej sa bude pracovať len na obsahovej stránke.

Na dnešné zasadanie boli pozvané relevantné organizácie pôsobiace v ERA, aby prezentovali svoje názory na súvisiaci dokument. Pozvánka týmto organizáciám bola odoslaná v júni prostredníctvom tzv. Stakeholders platform. 14 organizácií prijalo toto pozvanie a uskutočnilo sa zasadania v rámci 3 skupín: 1) zástupcovia univerzít; zástupcovia organizácií pôsobiacich ako výskumné infraštruktúry a výskumné inštitúty; zástupcovia samotných výskumníkov a i. Na zasadaní nebol zastúpený priemyselný sektor. Medzi pozvanými figurovala aj organizácia Science Business, tá sa však nemohla zúčastniť.

3) Hearings from ERA stakeholders (10.00 – 13.00)
Všetky organizácie pošlú svoje príspevky v písomnej podobe do 27. augusta 2019.

1. panel: zástupcovia organizácií ALLEA, CAESAR, EUA, LERU and The Guild 

ALLEA (European Federation of Academies of Sciences and Humanities):
•	ocenila, že spolupráca vo výskume dostáva zo strany EÚ dôležitú podporu; 
•	zároveň konštatuje, že v benefity tejto podpory nie sú v rámci EÚ rovnomerne rozdelené, čím vznikajú značné nerovnosti vo výskumnom systéme;
•	neschvaľuje úzko definovaný prístup Dokumentu v otázke hospodárskeho rastu, ktorý odvodzuje takmer výlučne od technologického vývoja a nedáva dostatočný priestor otázke spoločenskej a kultúrnej adaptácie na tento vývoj;
•	zdôrazňuje dôležitosť systematického zaradenia spoločenských výziev do rámcových programov EÚ a ďalších výskumných programov, ako nerovnosť, demokracia, zdravie, diverzita, udržateľnosť rozvoja; navrhuje pridať viac aspektov na túto tému do nového naratívu pre ERU.  
CAESAR (Voice of 53 leading universities of science & technology in 25 countries)
•	konštatuje, že záujem o ERA v posledných rokoch poklesol;
•	čo sa týka samotného Dokumentu, neschvaľuje jeho pomenovanie ako “nový naratív”, nakoľko to prezentuje istý prelom či výraznú zmenu smerovania, ktoré nemusia byť želané vzhľadom na potrebu zachovanie kontinuity s doteraz úspešne uskutočnenými úlohami ERA; navrhuje začlenenie väčšieho počtu referencií na minulý vývoj
•	navrhuje začlenenie výrazneších odkazov na články Zmlúv, ktoré tento vývoj požadujú; jasné definovania záväzných a kontrolovateľných cieľov, úloh a ambícií a presnejšie vymedzených zodpovedností;
•	je názoru, že je potrebné rozšíriť spektrum užívateľov ERA a vytvoriť lepšie podmienky pre zapojenie tretích krajín 
•	navrhuje lepšiu komunikáciu vzťahu ERA a budúceho programu Horizon Europe.
EUA (European University Association):
•	schvaľuje názory ALLEA a CAESAR;
•	v Dokumente ocenila úprimné zhodnotenie súčasného stavu ERA a schvaľuje nový systematický prístup (dynamický vzťah medzi vzdelávaním, výskumom a inováciami); 
•	zdôrazňuje, že je potrebné zamerať sa na 6 priorít, tak ako boli definované v minulosti;
•	navrhuje venovať väčšiu pozornosť e-infrastruštruktúram, v súvislosti s prebiehajúcou digitalizáciou;
•	požaduje bližšie vysvetlenie o navrhovanej iniciatíve “ERA Lighthouses”;
•	predstavuje svoju víziu toho, že ERA musí nadobudnúť tú istú reputáciu ako EHEA; musí sa zviditeľniť v očiach svojej cieľovej skupiny, t.j predovšetkým výskumníci a vedci.
LERU (League of European Research Universities):
•	usudzuje, že integrácia ERA do balíka politík napĺňajúcich ciele udržateľného rozvoja nie je vhodným postupom;
•	vysvetľuje vhodnosť prijatia nariadenia o ERA, ktorá by bola podľa Zmlúv možná a vysoko účinná;
•	obáva sa duplikácie iniciatívy “ERA lighthouses” a iných, už existujúcich nástrojov.
THE GUILD (19 of Europe’s most distinguished research-intensive universities in 14 countries):
•	evokuje témy, ako rozdiely v platových podmienkach v krajinách EÚ-13, otvorená veda, spoločenský vplyv a relevantnosť výskumu, ktorým sa venuje aj v rámci svojej agendy;
•	vyzýva na vytvorenie spoločnej európskej stratégie pre výskum, ktorej vytvorenie by mohol Dokument podporiť; 
•	schvaľuje referencie Dokumentu vo vzťahu k iným sektorovým politikám EÚ a Európskemu semestru, avšak zdôrazňuje potrebu zlúčiť všetkých relevantných hráčov do rámca ERA;
•	podporuje pripomienku ALLEA v otázke hospodárskeho rastu;
•	The Guild vidí ako možnosť prepojenia národných a regionálnych stratégií pre výskum a inovácií do spoločného rámca, ktorý by uľahčil nastavovanie priorít transparentnou cestou;
•	ERU vidí ako stratégiu vytváranú na úrovni štátov, ktorá nie je dostatočne viditeľná zo strany jej užívateľov;
•	požaduje bližšie vysvetlenie o navrhovanej iniciatíve “ERA Lighthouses”.

Zhrnutie - 1. panel:
Väčšina zástupcov univerzitného sektora je názoru, že:
•	obsahová stránka ERA by mala byť rozšírená; vrátane jej aktérov;
•	vzťahy a prepojenia medzi ERA a rámcovými programami EÚ pre VaI by mali byť lepšie komunikované v rámci zefektívnenia implementácie oboch; 
•	iniciatíva “ERA Lighthouses” zatiaľ nemá jasné kontúry a musí byť prepracovaná; zatiaľ nie je možné vyjadriť svoj názor. 
SI dodáva, že implemetácia ERA je závislá na iných sektorových politikách (ako napr. penzijná politika, mobilita a pod.). Z toho dôvodu je užitočné začleniť ERA do širšieho politického kontextu. Nie je si isté návrhom vytvoriť legislatívny rámec o ERA; čo konkrétne by malo byť predmetom možného právneho aktu?

Panel 2: zástupcovia organizácií ERIC Forum, EIRO Forum, EU-LIFE, ELI and ERRIN

EARTO (European Association of Research and Technology Organisations): 
•	usudzuje, že v ERA nie sú zapojení všetci relevantní aktéri (výskum, akademický sektor, priemysel a pod.);
•	navrhuje vytvorenie zoznamu problémov, ktoré je potrebné v rámci ERA vyriešiť;
•	zdôrazňuje potrebu jasného časového rámca, v ktorom sa majú ciele ERA dosiahnuť.
ERIC Forum (European Research Infrastructure Consortium):
•	oceňuje začlenenie priemyslu do rámca ERA (odkazujúc na Dokument), ako aj zmienky o medzinárodnej spolupráci a obnovenie politickej vôle pokračovať v prehlbovaní ERA; 
•	uvažuje, ako lepšie prepojiť ERA a Európsky parlament ;
•	ako nedostatok vidí nejasný implementačný plán pre ERA.
EIRO (EIROforum): 
•	taktiež oceňuje obnovený politický záujem o ERA; dodáva, že prostredie, na ktoré bola ERA navrhnutá podstupuje rýchle zmeny, na ktoré sa je potrebné v obnovenom naratíve adaptovať;
•	navrhuje venovať zvláštnu pozornosť aktuálnym nedostatkom implementácie ERA;
•	žiada vysvetlenia o iniciatíve “ERA lighthouses” a o zmene paradigmy z “trojuholníka” na “kruh”; tento koncept, resp. zmena v systéme oproti predošlému nie je jasné viacerým účastníkom;
•	zdôrazňuje potrebu venovať viac pozornosti národným výskumným infraštruktúram a dôležitosti základného výskumu.
EU-Life (Alliance of top research centres in life sciences):
•	kladie dôraz na inklúziu, ktorá zaisťuje udržateľnosť politík EÚ; 
•	zdôrazňuje potrebu zadefinovať jasný právny rámec pre ERA, ktorý jej zaistí politickú podporu a vykonateľnosť záväzkov; v ERE je vždy odkazované na úroveň ČŠ, avšak nedotýka sa priamo samotných inštitúcií, ktoré sú jej hlavnými aktérmi;
•	podľa jej názoru ERA nie je jasným konceptom ani pre jej samotných aktérov; potreba lepšej komunikácie a rozšírenia počtu aktérov.
ERRIN (Association of regional organisations): 
•	v Dokumente schvaľuje systematický prístup, zmienky o zvýšenej inklúzii;
•	je názoru, že nový naratív musí byť realistický a dosiahnuteľný;
•	požaduje vysvetlenie o tom, akým spôsobom budú môcť byť občania zapojení do procesu (v reakcii na Dokument);
•	v rámci ERA jej chýba jasnejšie teritoriálne vymedzenie ERA, odkazy na iné programy (napr. Smart Specialisation) a vzťahy/možné kombinácie s regionálnymi finančnými schémami ako EŠIF a kohézne fondy.
Na záver vystúpení dodalo SI, že do nerovnomerného geografického rozloženia vedomostí prispievajú aj rozdiely v platovom ohodnotení výskumníkov; výskumníci sa presúvajú do miest, kde nájdu lepšie podmienky a ohodnotenie pre svoj výskum.
V otázke vzťahu priemysel/veda sa účastníci z radov organizácií zhodli, že medzi priemyslom a vedou nie je napätie, ale chýbajúci systém transformácie vedeckých objavov do praxe. Priemyselní hráči sú preto v ERA potrební a ERA by sa mala zameriavať práve na vytváranie vedomostí (namiesto zamerania na ekonomický rast) a začleniť do ERA viac priemyselných aktérov. 

3. panel: zástupcovia COST, EUREKA, EuroDoc a MSCA Alumni Assoc.

COST (European Cooperation in Science and Technology):
•	podobne ako ostatní oceňuje obnovený politický záujem o ERU a požaduje viac informácií o “ERA lighthouse”;
•	zdôrazňuje užitočnosť voľného obehu vedomostí v ERA;
•	zaujíma sa, akým spôsobom budú modifikované priority ERA v rámci nového naratívu; pokiaľ je to v pláne.
EUREKA (Intergovernmental organisation for pan-European research and development funding and coordination):
•	oceňuje zameranie na ekonomiku a na konkrétny vplyv, ktorý by mala ERA priniesť a spôsob, akým pristupuje k modelu (ekonomického) rastu; zároveň vyzýva na viac koordinácie medzi rôznymi nástrojmi a partnerstvami na úrovni EÚ, ktoré sa dotýkajú podobných tém;
•	v Dokumente jej chýbajú aspekty týkajúce sa “widening-u”;
•	je názoru, že zameranie na priemysel a koncept “open to the world” (resp. medzinárodná spolupráca) by mal byť v Dokumente ešte viac zdôraznený.
EuroDoc (European Council for Doctoral Candidates and Junior Researchers):
•	oceňuje zamerania na otvorenú vedu; je to téma dôležitá pre mladých výskumníkov (EuroDoc má v súčasnosti projekt tzv. open science ambassadors, ktorých úlohou bude prednášať o otvorenej vede);
•	zdôrazňuje potrebu vylepšiť transfer technológií výskum, inovácie – prax a vytváranie patentov;
•	navrhuje do ERA začleniť malé podniky, ako startupy a spinoffy, ktoré sú motormi inovácie;
•	navrhuje zamerať viac pozornosti na ľudí so zdravotným postihnutím; 
•	navrhuje harmonizáciu PhD. statusu v rámci ERA; v niektorých krajinách sú klasifikovaní ako študenti, v iných ako zamestnanci/kandidáti na PhD. (tento bod však s vysokou pravdepodobnosťou nespadá do mandátu pracovnej skupiny).
MSCA Alumni:
•	identifikovala nevyriešený spor medzi konkurencieschopnosťou a dosahovaním cieľom udržateľného rozvoja;
•	chýbajú jej zmienky o vnútornej udržateľnosti výskumného systému a o výskume, ktorý sa deje mimo akademického prostredia;
•	ako dôležitú výzvu vidí spolupráca medzi rôznymi výskumnými sektormi a vytvorenie medzi sektorovej mobility výskumníkov; ktorá je dôležitá pre želanú multidisciplinaritu.
Závery:
•	Všetky zainteresované strany vítajú úsilie o obnovený politický záväzok a požadujú viac objasnenia iniciatívy „ERA ligthouses“.
•	Úspechy a nedostatky ERA musia byť v Dokumente lepšie prezentované.
•	Zainteresované strany žiadajú o objasnenie, kto sú konkrétni aktéri ERA na vnútroštátnej úrovni, keďže ide o medzivládnu iniciatívu.
•	Všetky zúčastnené strany by uvítali reorganizáciu platformy zainteresovaných strán/Stakeholders platform.
4)	Examination of ERA stakeholders contributions 

Presný postup, akým naložiť s príspevkami organizácii bude ešte prediskutovaný v rámci pracovnej skupiny. 
Po odoslaní písomných podkladov zo strany organizácií bude vytvorený súhrn.

5) 	Discussion on draft "Options for a new narrative on the future of the ERA" 
•	5.1 – chapter 1: conclusions and recommendations 

Diskusia o štruktúre Dokumentu:
V prvej časti prebehla širšia diskusia o forme narrative/paradigm. V otázke výberu výrazu pre budúci dokument nepanuje jednoznačná zhoda. Výsledkom diskusia bola dohoda, že výraz bude vybraný až po ukončení prác na obsahovej stránke, nakoľko bude tento dokument vyprodukovaný až po dokončení odporúčaní a záverov (na návrh AU).

Je návrh vytvoriť polstranový abstrakt (executive summary), ktorý by zhrnul, v čom je nový naratív “novým”. To by mohlo byť napr. vo forme porovnávacej tabuľky (ERA súčasnosť vs. ambície). 

Panuje zhoda, že v sekcii “Odporúčania”, sú prvé tri body skôr konštatovaním súčasného stavu, než odporúčaniami. Bolo dohodnuté, že tieto formulácie budú buď upravené, alebo presunuté do novej sekcie “State of Play”.

Pri bode 5 prebehla diskusia o tom, prečo je “koncentrácia” vedomostí negatívnym faktom. Výsledkom je, že samotná koncentrácia vedomostí je pozitívna, nakoľko vedie k excelentnosti a vytváraniu centier/ostrovov excelentnosti. Koncentrácia je negatívna, pokiaľ tieto centrá excelenosti kumulujú poznatky a nezdieľajú ich s ostatnými centrami, čím sa stávajú izolovanými ostrovmi a vedomosti medzi nimi nie sú vymieňané.

Panuje dohoda, že každé z odporúčaní by malo byť na max. 3 riadky, pokiaľ to je možné. Niektoré odporúčania musia byť preto rozdelené alebo preformulované. 

Téma “ERA lighthouses”:

Pri iniciatíve ERA Lighthouses nemá koncept jasnú definíciu. Je potrebné lepšie pochopenie toho, čo tento koncept predstavuje, Medzi účastníkmi pracovnej skupiny nemá nikto presnejší obraz o tejto téme, preto bolo dohodnuté (aj z hľadiska nedostatku času), že nateraz bude iniciatíva formulovaná veľmi všeobecne a neskôr sa dospeje ku konkrétnej definícii. 

Známym faktom je, že by mohli existovať 2 typy aktivít:

1) Policy instruments EI, 
2) Thematic cooperation – SDGs

SI usudzuje, že by mala mať iniciatíva konkrétne previazanie s misiami a partnerstvami. ES s týmto postojom nesúhlasí, nakoľko sa obáva duplikácie. Medzi ostatnými účastníkmi nie je jasný konsenzus.

Podľa názoru BE by nemali byť aktivity iniciatívy nazvané “projekty”, nakoľko sú rôzne schémy európskych projektov už dostatočne zložité. Navrhuje niečo ako horizontálne iniciatívy, a to na prierezové témy (napr. gender). 

SI nevidí pridanú hodnotu vo vytváraní horizontálnych iniciatív, nakoľko nevidí rozdiel medzi týmto konceptom a prioritami ERA, ktoré sú sami o sebe prierezové. Namiesto toho navrhuje ERA lighthouses ako “demonštračné aktivity novej paradigmy ERA”.

Keďže na tému nie je žiadna zhoda, členovia pracovnej skupiny odošlú písomné návrhy týkajúce sa lighthouses, odporúčaní a záverov do stredy 31.7.2019. Všetky ostatné pripomienky sú očakávané do 25. augusta 2019. 

Nová verzia bude vypracovaná a odoslaná členom pracovnej skupiny pred 5. zasadaním v Porte (3.-4.9.2019).

Program zasadania v Porte je už dostupný na portáli, ďalej bude rozoslaný členom prostredníctvom e-mailu.

5.2 – chapter 2: new narrative 
5.3 – annexes (if there is any time left)

Z dôvodu nedostatku času boli body 5.2 a 5.3 presunuté na ďalšie zasadanie.
2. Vykonávanie informačnej činnosti a komunikácia s relevantným segmentom vedeckej komunity a ďalších inštitúcií/organizácií
2.1 Prevádzkovanie informačného portálu
V priebehu mesiaca júl 2019 boli na webovej stránke SLORD pravidelne zverejňované aktuality z oblasti vedy, výskumu a inovácií, plánované podujatia, informačné dni a odporúčania pre oblasť výskumu a inovácií v EÚ. Prebiehajú aj prípravy na modernizáciu portálu SLORD a jeho harmonizáciu s novým ERA Portálom.
Pravidelne bol aktualizovaný aj profil SLORD na Facebooku či na Twitteri. Taktiež bol pripravený newsletter, ktorý bol adresovaný približne 2.700 kontaktom z prostredia slovenskej vedy, výskumu a inovácií. 
2.2 Komunikácia s relevantným segmentom vedeckej komunity a ďalších inštitúcií/organizácií
Dialóg s nasledovnými osobami, resp. inštitúciami: 
1.	s národnými delegátmi a národnými kontaktnými bodmi (NCP) pre programové výbory rámcového programu pre výskum a inovácie Horizont 2020;
2.	so Stálym zastúpením SR pri EÚ, predovšetkým so zástupcami pre výskum a vývoj a vysokoškolské vzdelávanie;
3.	ďalšími verejnými a súkromnými slovenskými subjektami podľa potreby a záujmu.
3. Organizovanie stretnutí, konferencií, seminárov a iných podujatí
Kancelária v súčasnosti úspešne uzavrela podujatia 1. polroka 2019 a začína prípravu podujatí na 2. polrok, počnúc septembrom 2019.
Medzi ne patrí predovšetkým V4 tréning pre projektových manažérov (18. – 20. november); podujatie typu brokerage v oblasti energetiky, batérií a smart cities; večer s vedou a ďalšie podujatia, v ktorých bude kancelária SLORD organizačnou podporou.
4.  Stručný priebeh rokovaní, resp. študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Zápisy zo všetkých relevantných verejných podujatí sú priebežne zverejňované na webe SLORD a dostupné všetkým záujemcom. 

Konferencie, semináre, podujatia – Júl 2019: 
V období od 22.7 do 31.7.2019 sa nevyskytli žiadne relevantné podujatia vyššie uvedeného typu.

Stretnutia a rokovania - Júl 2019: 

Júl 2019	
Dátum	Čas	Miesto	Účastník (SLORD)	Účastníci	Téma stretnutia	Záznam	
29.06.2019	09:00 -18:00	SZ Holandského kráľovstva pri EÚ
	Monika Bideau Repčíková	Členovia ad-hoc pracovnej skupiny pre budúcnosť ERA, Európska komisia	Pracovný dokument „Nový naratív pre ERA“	Zápis	

5.  Odporúčané závery:
Odporúčam vziať do pozornosti a pokračovať v šírení informácie o otvorených verejných konzultáciách Európskej komisie týkajúcich sa výskum a inovácií, ktoré poskytujú možnosť vyjadriť sa k nadchádzajúcim programovým obdobiam.
Zoznam aktuálne otvorených verejných konzultácií:
•	Verejná konzultácia k budúcim Európskym partnerstvám (podľa čl. 185 a 187 ZFEÚ). Uzávierka konzultácie: rôzne; 13. august - 6. september 2019.
•	Verejná konzultácia k strategickému plánovaniu Horizon Europe. Uzávierka konzultácie: 8. september 2019. Článok
•	Verejná konzultácia k Nástroju na prepájanie Európy (CEF) 2021 – 2027. Uzávierka konzultácie: 11. september 2019.
•	Verejná konzultácia k implementačnej stratégii programu Horizon Europe. Uzávierka konzultácie: 15. september 2019. Článok
•	Verejná konzultácia k zjednodušeniu pravidiel štátnej pomoci. Uzávierka konzultácie: 27. september 2019.
•	Verejná konzultácia k programu Digital Europe. Uzávierka konzultácie: 25. október 2019. Článok
6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 
7.   Osobitne vyhodnotený očakávaný prínos ZPC
-

8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete: áno

Správu vypracoval: Monika Bideau Repčíková	
Dátum: 07.08.2019

								
Správu schválil:  prof. RNDr. Ján TURŇA, CSc., generálny riaditeľ